Tsvangirai het kolonkanker | Maroela Media
Tsvangirai het kolonkanker
Morgan Tsvangirai, voormalige eerste minister van Zimbabwe en leier van die MDC
Morgan Tsvangirai, leier van die MDC, die opposisieparty in Zimbabwe, het Maandag bekend gemaak dat hy kolonkanker het.
Tsvangirai, wat onlangs Suid-Afrika besoek het vir mediese behandeling, het gesê die toestand is in Suid-Afrika gediagnoseer nadat sy Zimbabwiese dokters hom verwys het. Hy begin vandeesweek met chemoterapie.
"My dokters in Zimbabwe het my op 8 Mei na Suid-Afrikaanse dokters verwys, waar dit bevestig is dat ek kolonkanker het," het hy verduidelik. Hy het bygevoeg hy het reeds 'n suksesvolle operasie in Suid-Afrika ondergaan.
Tsvangirai het gesê hy het die besluit geneem om sy toestand bekend te maak, aangesien hy glo dat die gesondheid van nasionale leiers, ook politici, nie onderwerp moet word aan spekulasie en onsekerheid nie.
Hy het gesê hy is vasbeslote om die kanker te oorwin. "Kom ons bly intussen gefokus op die nasionale krisis waardeur ons in die gesig gestaar word," het hy gesê.
Morgan Tsvangirai Zimbabwe
Die wêreld in foto's – 27 Junie 2016
Ag dit is aaklig. Baie sterkte vir hom
Hoop jou alle sterkte toe en 'n spoedige herstel Morgan Tsvangirai, jou mense het jou en 'n goeie leier bitter nodig in daardie land. 'n Goeie Leier word in goeie reg gebore en nie gemaak nie en hoop jy gaan nog 'n groot rol speel tot vrede en stabiliteit in daardie pragtige land en laat herrys van die ashoop status. "Beste wense en Sterkte met gesondheid"
erika dempers · 2 jaar gelede
ai. so bitter jammer om dit te hoor. regtig gehoop dat die ou n oplossing vir Zim sou wees. oopkop en n goeie leier! ons bid vir hom en glo hy gaan gesond word.
Sterkte Morgan, Ek het dieselfde deurgegaan en ek hoop alle voorspoed met die behandeling. God se genade is oneindig groot.